钦定古今图书集成/理学汇编/文学典/第080卷 > 曹崇
## 钦定古今图书集成/理学汇编/文学典/第080卷 > 曹崇

按《江阴县志》：“崇字宗山，以文名世。第进士，仕至朝奉
郎。江阴以废郡属毘陵，旧无产税则例，丁盐钱所输
特重，崇为请于郡，得比他县，人皆德之。所著有《苕溪
集》《锺山集》《抱关前后集》《论语注》十篇。又于《格裒集》汇
次刊成《戏彩堂稿》二十卷，楼钥、戴溪为之序。”格官中
奉大夫。